laion/Wikipedia-Exotic huggingface dataset:
ভেনেরিয়াম

ভেনেরিয়াম (দেবী ভেনাসের উপর ভিত্তি করে) ছিল প্রাচীন রোমান ব্যক্তিগত অ্যাপার্টমেন্টগুলির একটি উপাদান যা বিশেষত পম্পেইতে পাওয়া যায়। এটি মূলত যৌন ক্রিয়াকলাপের জন্য নিবেদিত বিশেষায়িত অ্যাপার্টমেন্ট বা ঘর। একটি ভেনেরিয়াম পাওয়া যায় জুলিয়া ফেলিক্সের হাউসে এবং অন্যটি হাউস অফ সেলাস্টে দুটাই পম্পেইয়ে। পরের ভেনেরিয়ামটিতে একটি বাগান সহ কয়েকটি পৃথক কক্ষ ছিল। হাউস অফ জুলিয়া ফেলিক্সের একটি লাতিন শিলালিপিতে উল্লেখ ছিল যে "জুলিয়া ফেলিক্সের এস্টেটে ... একটি ভেনেরিয়াম", অন্যান্য বিষয়গুলির মধ্যে "আগস্টের আইডির প্রথম থেকে ষষ্ঠ অবধি পাঁচটি ধারাবাহিক বছরের জন্য সময় দেওয়া উচিত"। এর সাথে সংক্ষিপ্তসার এসকিউডিএলএনসি "সি কুইস ডোমির লেনোসিনিয়াম এক্সেরসেট নে কন্ডিকটো" ("এমন কাউকে আবেদন করতে দিও না যে, বাড়ীতেই পতিতালয় রাখে")। হাউস অব সেলুস্টিয়াসের ভেনেরিয়ামে একটি শয়নকক্ষ, একটি পালঙ্ক এবং একটি ল্যারিয়াম (পরিবারের মাজার) ছিল। Thomas Henry Dyer (১৮৭১)। Pompeii: Its history, buildings, and antiquities. An account of the destruction of the city, with a full description of the remains, and of the recent excavations, and also an itinerary for visitors। Bell & Daldy। পৃষ্ঠা 69।  Eric Moormann (২০১৫)। Pompeii's Ashes: The Reception of the Cities Buried by Vesuvius in Literature, Music, and Drama। Walter de Gruyter GmbH & Co KG। পৃষ্ঠা 50। আইএসবিএন 1614518734।
শ্বশুরবাড়ি জিন্দাবাদ (দ্ব্যর্থতা নিরসন)

শ্বশুরবাড়ি জিন্দাবাদ শিরোনামে নিম্নের বিষয় সমূহ নির্দেশিত হতে পারে- শ্বশুরবাড়ি জিন্দাবাদ - ২০০০ সালে মুক্তিপ্রাপ্ত ভারতীয় বাংলা চলচ্চিত্র। শ্বশুরবাড়ি জিন্দাবাদ - ২০০১ সালে মুক্তিপ্রাপ্ত বাংলাদেশী চলচ্চিত্র। শ্বশুরবাড়ি জিন্দাবাদ ২ - ২০২২ সালে মুক্তিপ্রাপ্ত বাংলাদেশী চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কালীঘাট–ফলতা রেল

কালীঘাট–ফলতা রেল (কেএফআর) বিংশ শতাব্দীর প্রথম ভাগে ম্যাকলেওড অ্যান্ড কোম্পানি নির্মিত চারটি রেললাইনের অন্যতম। উক্ত কোম্পানি লন্ডন-ভিত্তিক ম্যাকলেওড রাসেল অ্যান্ড কোম্পানি লিমিটেডের এক সহায়ক সংস্থা ছিল। কলকাতা নগরীর অভ্যন্তরস্থ ও পারিপার্শ্বিক অনুন্নত অঞ্চলগুলির যোগাযোগ ব্যবস্থাকে উন্নত করে তোলার লক্ষ্যে এই লাইনগুলি স্থাপিত হয়। এই লাইনে চলাচলকারী ট্রেনগুলি ম্যাকলেওড লাইট রেলওয়েজ নামে একটি কোম্পানি দ্বারা পরিচালিত হত। কেএফআর ছাড়াও আহমেদপুর-কাটোয়া, বর্ধমান-কাটোয়া ও বাঁকুড়া-দামোদর উপত্যকা লাইনেও এই কোম্পানি রেল পরিবহনের সঙ্গে যুক্ত ছিল। ২৬.৯৫ মাইল দীর্ঘ কেএফআর লাইনের উদ্বোধন হয় ১৯১৭ সালের ২৮ মে। প্রথমদিকে বেহালার ঘোলশাপুর থেকে ফলতা পর্যন্ত এই লাইন প্রসারিত ছিল। পরে মাঝেরহাট পর্যন্ত এর ০.৯২ মাইলের সম্প্রসারিত অংশের উদ্বোধন হয় ১৯২০ সালের ৭ মে। এই রেলপথের লাইনে ব্যবহৃত হয়েছিল একটি ২'৬" গেজ রেলওয়ে ট্র্যাক। ভারতে কেএফআর লাইনেই সর্বপ্রথম ব্যবহৃত হয়েছিল তিনটি নবতম ২-৬-২ সাইড ট্যাঙ্ক একে১৬ লোকোমোটিভের একটি। ইংল্যান্ডের স্ট্যাফোর্ডের দ্য ক্যাসল ইঞ্জিন ওয়ার্কস ১৯১৬ সালের নভেম্বরে এই লোকোমোটিভ নির্মাণ করেছিলেন। ১৯১৭ সালের ফেব্রুয়ারি মাসে সেগুলি কেএফআর-এর পরিষেবায় নিযুক্ত হয়। ‘একে’ (AK) বলতে বোঝাত ‘আহমেদপুর-কাটোয়া’। এই ইঞ্জিনগুলি ‘ডেল্টা ক্লাস’ ইঞ্জিন নামেও পরিচিত ছিল। কারণ সবার আগে ইজিপ্সিয়ান ডেল্টা রেলওয়ে এদের অর্ডার দেয়। যদিও ভারতেই এগুলি অধিক সাফল্য লাভ করেছিল। এই সাফল্যের কারণে পরবর্তী বছরগুলিতে এইরকম আরও অনেক লোকোমোটিভ অর্ডার দেওয়া হয়। শেষ অর্ডারটি দেওয়া হয়েছিল ১৯৫৩ সালে। ১৯১৬ সালে ব্যাগনাল লোকোমোটিভের তৈরি করা এমন একটি ইঞ্জিন আজও যুক্তরাজ্যের ফিলিস রাম্পটন ট্রাস্ট-এ সংরক্ষিত আছে।. স্বাধীনতার কয়েক বছর পর এই রেলওয়ের ব্রিটিশ মালিক ম্যাকলেওড ভারত থেকে ব্যবসা গুটিয়ে নিলে ১৯৫৭ সালে কালীঘাট ফলতা লাইনটি বন্ধ হয়ে যায়। নবনির্বাচিত ভারত ও পশ্চিমবঙ্গ সরকার এই রেলওয়ের কলকাতা শহরমধ্যস্থ জমি পুনরুদ্ধার করে নেন। যে পথে শহরে এই রেলওয়ের ট্র্যাক প্রসারিত ছিল আজ সেখানে একটি রাস্তা নির্মিত হয়েছে। এই রাস্তাটিই বেহালার জেমস লঙ সরণি। A classic travelogue on the McLeod lines বেহালা (অঞ্চল) মার্টিন’স লাইট রেলওয়েজ "AK16 Steam Locomotive"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০০৯।
অফিসার্স ক্লাব, ঢাকা

অফিসার্স ক্লাব, ঢাকা বাংলাদেশের ঢাকার একটি সরকারী অফিসার ক্লাব। ১৯৬৭ সালে এটি প্রতিষ্ঠা করা হয়। সরকারের মন্ত্রিপরিষদ সচিব নির্বাহী কমিটির সভাপতি। প্রতি দুই বছর অন্তর গোপন ব্যালটের মাধ্যমে নির্বাহী কমিটির সদস্যগণ নির্বাচিত হন। বর্তমানে সাধারণ সম্পাদক হলেন মোহাম্মদ মেজবাহ উদ্দিন চৌধুরী। ক্লাবের কার্যক্রম এর মধ্যে খেলাধুলা বিভিন্ন প্রতিযোগিতা আয়োজন এবং ত্রান তহবিল দান করা ও সদস্যদের সহযোগীতা করা। "অফিসার্স ক্লাব,ঢাকা"। সংগ্রহের তারিখ ২৩ জানুয়ারি ২০২০।  "অফিসার্স ক্লাবের সাধারণ সম্পাদক হলেন মেজবাহ উদ্দিন"। ১১ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।
রেজাউল আহসান

রেজাউল আহসান একজন বাংলাদেশি সরকারি কর্মকর্তা যিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। তিনি এর আগে মন্ত্রিপরিষদ বিভাগের অতিরিক্ত সচিব হিসেবে কর্মরত ছিলেন। বর্তমানে তিনি বাংলাদেশ এনজিও ফাউন্ডেশনের চেয়ারম্যান হিসেবে দায়িত্ব পালন করছেন। রেজাউল আহসান ১৯৬২ সালে রংপুর জেলার মিঠাপুকুর উপজেলায় জম্মগ্রহণ করেন। রেজাউল আহসান বাংলাদেশ সিভিল সার্ভিস (প্রশাসন) ক্যাডারের অষ্টম ব্যাচের (১৯৮৬) কর্মকর্তা। ১৯৮৯ সালে তিনি বাংলাদেশ সিভিল সার্ভিসে যোগদান করে প্রশাসনের বিভিন্ন পদে দায়িত্ব পালন করেছেন। তিনি সহকারী কমিশনার ও ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক এবং কুমিল্লা জেলা প্রশাসক ও জেলা ম্যাজিস্ট্রেট সহ বিভিন্ন দায়িত্ব পালন করেন। তিনি উপসচিব হিসেবে জনপ্রশাসন মন্ত্রণালয়ে, যুগ্ম সচিব ও অতিরিক্ত সচিব হিসেবে অর্থ বিভাগ, অর্থ মন্ত্রণালয়ে এবং সচিব হিসেবে মন্ত্রিপরিষদ বিভাগে দায়িত্ব পালন করেন। "মোঃ রেজাউল আহসান"। বাংলাদেশ জাতীয় তথ্য বাতায়ন। ২৬ নভেম্বর ২০১৯। ২২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারী ২০২০।  "নতুন পল্লী উন্নয়ন ও সমবায় সচিব রেজাউল আহসান"। দৈনিক যুগান্তর। ৬ নভেম্বর ২০১৯। সংগ্রহের তারিখ ২২ জানুয়ারি ২০২০।  "পল্লী উন্নয়ন ও সমবায় বিভাগের নতুন সচিব রেজাউল আহসান"। দৈনিক আমাদের সময়। ৫ নভেম্বর ২০১৯। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "সমবায় বিভাগে নতুন সচিব রেজাউল আহসান | banglatribune.com"। Bangla Tribune। ২০২০-০২-২৩ তারিখে মূল থেকে আর্কাইভ করা। সংগ্রহের তারিখ ২০২০-০১-২২।  "চেয়ারম্যানগণের তালিকা"। বাংলাদেশ এনজিও ফাউন্ডেশন (ইংরেজি ভাষায়)। ১০ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২২।
আলপনা

আলপনা বা আলিম্পন্ হল লেপন করে করা কারুকার্য; সাধারণত একটি বা দুটি রঙের সহজ বিমূর্ত (abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়। বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন,শ্রীকৃষ্ণের শিশু পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন। অনেক পণ্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ। ভারতকে হারিয়ে ১০ কি.মি. দৈর্ঘ্য আলপনা দিয়ে নতুন রেকর্ড করতে যাচ্ছে বাংলাদেশ। [১][স্থায়ীভাবে অকার্যকর সংযোগ] বাংলাদেশের স্বাধীনতার সুবর্ণজয়ন্তী ও জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও কে স্মরণীয় করতে অভিনব এক পন্থা অবলম্বন করে গাইবান্ধার শিক্ষার্থীরা। সেই পন্থার অংশ হিসাবে পাবলিক ইউনিভার্সিটি স্টুডেন্টস অ্যাসোসিয়েশন অব গাইবান্ধার (পুসাগ) উদ্যোগে গাইবান্ধা থেকে বাদিয়াখালি টু ফুলছড়ি পর্যন্ত দীর্ঘ ১০ কিলোমিটার সড়কজুড়ে আলপনা আঁকে তাঁরা। ভিডিও- [২] এখন পর্যন্ত বিশ্বের বৃহত্তম যেই আলপনাটি আঁকা হয়েছে তার দৈর্ঘ্য ছিল মাত্র ২.৭৩ কিলোমিটার। যে টি ২০১৭ সালে আঁকা হয়েছিল ভারতের কলকাতার নাদিয়া জেলার ফুলিয়ায়। তবে নাদিয়ার আগে বিশ্বের সবচেয়ে বড় আলপনার রেকর্ডটি ছিল বাংলাদেশের দখলে। আর যেটির দৈর্ঘ্য ছিল ১.৫ কিলোমিটার। তাই বলা যায় গাইবান্ধার শিক্ষার্থীদের আঁকা ১০ কিলোমিটার আলপনার মাধ্য দিয়ে বাংলাদেশ আবার ফিরে পেতে যাচ্ছে তাদের হারানো গৌরব। বর্তমানে বাংলাদেশ কিশোরগঞ্জের হাওড়ের রাস্তায় ১৪ কি.মি. জুড়ে লম্বা আলপনা তৈরি করেছে যা বিশ্ব রেকর্ড এর অপেক্ষায় আছে। বাংলাপিডিয়া, বঙ্গীয় লোকসংস্কৃতি কোষ উইকিমিডিয়া কমন্সে আলপনা সংক্রান্ত মিডিয়া রয়েছে। Selin, Helaine (2008). Encyclopaedia of the History of Science, Technology, and Medicine in Non-Western Cultures, Volume 1. আইএসবিএন ১৪০২০৪৫৫৯X. pp. 1869–1870. Selvamony, Nirmal (২০০৬)। "Kalam as Heterotopia"। Muthukumaraswamy, M. D.। Folklore as discourse। Chennai, India: National Folklore Support Centre। আইএসবিএন 81-901481-6-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  চিত্রকর্ম ভারত
যৈবতী কন্যার মন

যৈবতী কন্যার মন হচ্ছে ২০২১ সালের বাংলাদেশী সঙ্গীতধর্মী নাট্য চলচ্চিত্র। চলচ্চিত্রটি পরিচালনা ও চিত্রনাট্য লিখেছেন নারগিস আক্তার। এটি বাংলাদেশ সরকার কর্তৃক অনুদানে নির্মিত চলচ্চিত্র। এতে কেন্দ্রীয় চরিত্রে অভিনয় করেছেন গাজী আব্দুন নূর ও সায়ন্তনী দত্ত। পাশাপাশি গাজী রাকায়েত ও গোলাম ফরিদা ছন্দা সহ অন্যান্যরা বিভিন্ন গুরুত্বপূর্ণ ভূমিকা অভিনয় করেছেন। আব্দুন নূর - আলাল সায়ন্তনী দত্ত - কালিন্দী / পরী গাজী রাকায়েত গোলাম ফরিদা ছন্দা ইমতু রাতিশ ২০১৩ সালের ২১ আগস্ট বিএফডিসির জহির রায়হান কালার ল্যাবে যৈবতী কন্যার মন চলচ্চিত্রের আনুষ্ঠানিক মহরত অনুষ্ঠিত হয়। "প্রচারণায় 'যৈবতী কন্যার মন' ছবির শিল্পীরা"। প্রথম আলো। সংগ্রহের তারিখ ২০২০-০১-২২।  "'যৈবতী কন্যার মন' দিয়ে অভিষেক"। www.m.mzamin.com। সংগ্রহের তারিখ ২০২০-০১-২২।  "ফেসবুকে 'যৈবতী কন্যার মন'"। www.m.mzamin.com। সংগ্রহের তারিখ ২০২০-০১-২২।  "সেলিম আল দীনের কালিন্দী-পরী ও আলালের গল্প | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০১-২২।  হক, রুদ্র; ডটকম, বিডিনিউজ টোয়েন্টিফোর। "বড়পর্দায় কবে আসবে সেলিম আল দীনের 'যৈবতী কন্যার মন'?"। bangla.bdnews24.com। সংগ্রহের তারিখ ২০২০-০১-২২। [স্থায়ীভাবে অকার্যকর সংযোগ] ফেসবুকে যৈবতী কন্যার মন বাংলা মুভি ডেটাবেজে যৈবতী কন্যার মন
সৈয়দ আলী আশরাফ

সৈয়দ আলী আশরাফ (৩০ জানুয়ারি ১৯২৪ - ৭ আগস্ট ১৯৯৮) ছিলেন একজন বাংলাদেশী ইসলামী পণ্ডিত এবং একাডেমিক। তিনি করাচী বিশ্ববিদ্যালয়ের ইংরেজি বিভাগের প্রধান এবং ইংরেজির অধ্যাপক ছিলেন এবং তিনি জ্ঞান ইসলামীকরণের মডেল তৈরী করেন,যা পরবর্তীতে ইসলামিক জীবনে ব্যাপক সাড়া ফেলে। পরবর্তীতে তিনি ১৯৮০ সালে সৌদি আরবের জেদ্দায় বিশ্ব ইসলামী শিক্ষা কেন্দ্রের মহাপরিচালক হন। তিনি ক্যামব্রিজের ইসলামিক একাডেমির প্রতিষ্ঠাতা ও মহাপরিচালকও ছিলেন। ১৯৯৮ সালে বাংলাদেশে মৃত্যুর আগ পর্যন্ত তিনি দারুল ইহসান বিশ্ববিদ্যালয়ের প্রতিষ্ঠাতা উপাচার্য ছিলেন। সৈয়দ আলী আশরাফ বাংলাদেশের ঢাকায় জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেন এবং কেমব্রিজের ফিটজউইলিয়াম কলেজ থেকে ইংরেজি সাহিত্যে অনার্স এবং পিএইচডি অর্জন করেন। তিনি পূর্ব পাকিস্তানের একটি বিশ্ববিদ্যালয়ে শিক্ষকতা শুরু করেছিলেন। তিনি নিম্নলিখিত পদগুলিতে অধিষ্ঠিত ছিলেন: ঢাকা বিশ্ববিদ্যালয়ের ইংরেজির প্রভাষক ও পাঠক (১৯৪৯) রাজশাহী বিশ্ববিদ্যালয়ের ইংরেজি বিভাগের প্রধান (১৯৫৪-৫৬) পাকিস্তানের করাচি বিশ্ববিদ্যালয়ের ইংরেজি বিভাগের প্রধান ও অধ্যাপক (১৯৫৬-৭৩) বাদশাহ আবদুল আজিজ বিশ্ববিদ্যালয়, মক্কার ইংরেজি বিভাগের প্রধান ও অধ্যাপক (১৯৭৪-৭৭) জেদ্দায় বাদশাহ আবদুল আজিজ বিশ্ববিদ্যালয়ের অধ্যাপক (১৯৭৭-৮৪) হার্ভার্ড বিশ্ববিদ্যালয়ের অধ্যাপক (১৯৭১) নিউ ব্রান্সউইক বিশ্ববিদ্যালয় (১৯৭৪) এর পরিদর্শন অধ্যাপক তিনি একজন বিশিষ্ট লেখক এবং সম্পাদক ছিলেন এবং বিভিন্ন বই এবং অনেক নিবন্ধ সম্পাদনার পাশাপাশি লিখালিখি করেছেন। তার লেখা কিছুর বইয়ের মধ্যে অন্তর্ভুক্ত আছে: ক্রাইসিস ইন মুসলিম এডুকেশন (মুসলিম শিক্ষায় সংকট), ১৯৭৯, লন্ডন: হজদার অ্যান্ড স্টাফটন (সৈয়দ আলী আশরাফ এবং সৈয়দ সাজ্জাদ হুসেন ) নিউ হরাইজনস ইন মুসলিম এডুকেশন (মুসলিম শিক্ষায় নতুন দিগন্ত), ১৯৮৫, লন্ডন: হডার এবং স্টাফটন ইসলাম – টিচার'স ম্যানুয়াল – দি ওয়েস্টহিল প্রজেক্ট (ইসলাম - শিক্ষকের ম্যানুয়াল - ওয়েস্টহিল প্রকল্প), ১৯৮৯, লেকহ্যাম্পটম: স্ট্যানলি থমাস রিলিজিওন এন্ড এডুকেশন: ইসলামিক এন্ড খ্রীষ্টান এপ্রোচেচ (ধর্ম ও শিক্ষা: ইসলামি এবং খ্রিস্টান পদ্ধতি), ১৯৯৪, কেমব্রিজ: ইসলামিক একাডেমী (সৈয়দ আলী আশরাফ এবং পল এইচ. হার্ট এডিএস) কবিতার বই চৈত্র যখন বিসংগতি প্রেমের কবিতাতে "ইভানকে ক্লেয়ার গল" হিজরত ‘রাবাইয়াতে জাহীনি সমালোচনামূলক গ্রন্থ কাব্য পরিচয় নজরুল জীবনে প্রেমের এক অধ্যায় "সৈয়দ আলী আশরাফের মৃত্যুবার্ষিকী আজ"। বাংলাদেশ প্রতিদিন। ৭ আগস্ট ২০১৭।  Ahmed, Akbar S.। "Obituary: Professor Syed Ali Ashraf"। Independent। সংগ্রহের তারিখ ১৯ এপ্রিল ২০১৭।  "Professor Syed Ali Ashraf (1925 – August 7, 1998) Obituary"। Center For Islamic Sciences। জুন ১৩, ২০১০ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৭।  মাহমুদ শাহ কোরেশী (১ অক্টোবর ২০১৫)। "সৈয়দ আলী আহসান, সৈয়দ আলী আশরাফ : দুই ভাই"। দৈনিক নয়াদিগন্ত। সংগ্রহের তারিখ ২৩ জানুয়ারি ২০২০।  "Amazon Book List of Syed Ali Ashraf"। Amazon। সংগ্রহের তারিখ ১৯ এপ্রিল ২০১৭।
মহেন্দ্রনগর রেলওয়ে স্টেশন

মহেন্দ্রনগর রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন। বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় এ স্টেশনটি অবস্থিত। মহেন্দ্রনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: লালমনি এক্সপ্রেস করতোয়া এক্সপ্রেস দিনাজপুর কমিউটার লালমনি কমিউটার বুড়ীমারি কমিউটার পার্বতীপুর কমিউটার রংপুর কমিউটার বগুড়া এক্সপ্রেস পদ্মরাগ মেইল ও লোকাল ট্রেন। "তিনটি রুটে ট্রেন চলাচল স্থগিত"। প্রথম আলো। সংগ্রহের তারিখ ২০২০-০১-২৭।
বুড়িমারী–লালমনিরহাট–পার্বতীপুর রেলপথ

বুড়িমারী-লালমনিরহাট-রংপুর-পার্বতীপুর লাইনটি পশ্চিমাঞ্চল রেলওয়ের অধীনে রক্ষনাবেক্ষণ ও পরিচালিত হয়। বুড়িমারি-লালমনিরহাট-পার্বতীপুর লাইনে ২৪টি রেলওয়ে স্টেশন আছে। নিম্নে তা উল্লেখ করা হলো: বুড়িমারি রেলওয়ে স্টেশন পাটগ্রাম রেলওয়ে স্টেশন আলাউদ্দিননগর রেলওয়ে স্টেশন বাউরা রেলওয়ে স্টেশন বড়খাতা রেলওয়ে স্টেশন হাতিবান্ধা রেলওয়ে স্টেশন শহীদ বোরহান উদ্দিন রেলওয়ে স্টেশন ভোটমারি রেলওয়ে স্টেশন তুষভান্ডার রেলওয়ে স্টেশন কাকিনা রেলওয়ে স্টেশন নামুরিরহাট রেলওয়ে স্টেশন আদিতমারি রেলওয়ে স্টেশন রইসবাগ রেলওয়ে স্টেশন লালমনিরহাট রেলওয়ে স্টেশন মহেন্দ্রনগর রেলওয়ে স্টেশন তিস্তা রেলওয়ে স্টেশন কাউনিয়া রেলওয়ে স্টেশন মীরবাগ রেলওয়ে স্টেশন রংপুর রেলওয়ে স্টেশন শ্যামপুর রেলওয়ে স্টেশন আওলিয়াগঞ্জ রেলওয়ে স্টেশন বদরগঞ্জ রেলওয়ে স্টেশন খোলাহাটি রেলওয়ে স্টেশন পার্বতীপুর রেলওয়ে স্টেশন মোঘলহাট - গোলকগঞ্জ(ভারত) রেললাইন ১৯৬৫ সালের পর বন্ধ হয়ে যায়। মোঘলহাট -গোলকগঞ্জ সেকশনটি মিটারগেজ রেললাইন ছিলো। মোঘলহাট থেকে লাইনটি ভারতের গিতলদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাট এর বাংলাদেশি অংশ তুলে ফেলা হয়। এখন সোনাহাট সেতু সড়ক সেতু হিসেবে ব্যবহৃত হচ্ছে। ১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজ রুপান্তর করা হয়। পরবর্তীতে ১৯৬৭ সালে কুড়িগ্রাম থেকে চিলমারী পর্যন্ত নতুন ২৮.৫৫ কিলোমিটার মিটারগেজ রেললাইন তৈরি হয়। কিন্তু ১৯৭০ এর দশকের প্রথম দিকের বন্যায় চিলমারী রেলওয়ে স্টেশন বহ্মপুত্র নদী গর্ভে বিলীন হয়ে যায়। বর্তমানে শুধু রমনা বাজার রেলওয়ে স্টেশন পর্যন্ত ট্রেন চলাচল করে। তিস্তা জংশন থেকে রমনা বাজার রেলপথের দৈর্ঘ্য ৫৬ কিলোমিটার। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়। উত্তরবঙ্গ মেইল "একটা 'রাজকীয়' অন্যটা 'মফিজ'"। কালের কণ্ঠ। সংগ্রহের তারিখ ২০২০-০১-২৭।  "ভোটমারী-বুড়িমারী পথে দুই সপ্তাহ পর ট্রেন চলাচল শুরু"। প্রথম আলো। সংগ্রহের তারিখ ২০২০-০১-২৭।  সংবাদদাতা, নিজস্ব। "রেলে জুড়ুক ভারত-বাংলাদেশ, দাবি উঠল দিনহাটায়"। anandabazar.com। সংগ্রহের তারিখ ২০২০-০১-২৯।  "দীর্ঘ প্রতীক্ষার অবসান ফের বামনহাট থেকে চালু হতে চলেছে উত্তরবঙ্গ এক্সপ্রেস"। সংগ্রহের তারিখ ২০২০-০১-২৯। [স্থায়ীভাবে অকার্যকর সংযোগ] "হুমকিতে সোনাহাট সেতু"। প্রথম আলো। সংগ্রহের তারিখ ২০২০-০১-২৯।  "তিস্তা-কুড়িগ্রাম রেলপথ এখন বিলুপ্তির পথে"। দৈনিক নয়াদিগন্ত। সংগ্রহের তারিখ ২০২০-০১-২৯।  "তিস্তা-কুড়িগ্রাম-রমনা রেলপথ নাজুক | সারাদেশ"। ইত্তেফাক। ২০২০-০১-২৯ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  Hurd, John; Kerr, Ian J. (২০১২-০১-০১)। India's Railway History। BRILL। আইএসবিএন 978-90-04-23115-3।
কামাল উদ্দিন তালুকদার

কামাল উদ্দিন তালুকদার একজন বাংলাদেশি সরকারি কর্মকর্তা যিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি জাতীয় পরিকল্পনা ও উন্নয়ন একাডেমির মহাপরিচালক (সরকারের সচিব) ও পার্বত্য চট্টগ্রামবিষয়ক মন্ত্রণালয়ের অতিরিক্ত সচিব হিসেবে কর্মরত ছিলেন। কামাল উদ্দিন তালুকদার বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫) কর্মকর্তা। ১৫ ফেব্রুয়ারি ১৯৮৮ সালে চাঁদপুর জেলা প্রশাসক কার্যালয়ে সহকারী কমিশনার হিসেবে চাকুরি জীবন শুরু করে তিনি কচুয়া উপজেলা ও চাঁদপুর সদর উপজেলা সহকারী কমিশনার, খাগড়াছড়ি সদর উপজেলা উপজেলা ম্যাজিস্ট্রেট, চট্টগ্রাম সিটি কর্পোরেশনের ম্যাজিস্ট্রেট, কুষ্টিয়া ও বরিশাল জেলায় সহকারী কমিশনার ও ১ম শ্রেণীর ম্যাজিস্ট্রেট হিসেবে দায়িত্ব পালন করেন। এ ছাড়াও তিনি চট্টগ্রামের আনোয়ারা উপজেলা, দৌলতপুর এবং লংগদু উপজেলায় নির্বাহী কর্মকর্তা এবং গাজীপুর জেলার জেলা প্রশাসক হিসেবে দায়িত্ব পালন করেছেন। তিনি পার্বত্য চট্টগ্রামবিষয়ক মন্ত্রণালয়ের অতিরিক্ত সচিব থাকাকালীন পূর্ণ সচিবে পদোন্নতি পেয়ে জাতীয় পরিকল্পনা ও উন্নয়ন একাডেমির মহাপরিচালক নিয়োগ পেয়েছিলেন। অবসরে যাওয়ার আগে তিনি ১৩ নভেম্বর ২০১৮ সাল থেকে ৫ নভেম্বর ২০১৯ পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেন। "পল্লী উন্নয়ন ও সমবায় বিভাগের সচিব হিসেবে জনাব মোঃ কামাল উদ্দিন তালুকদার-এর যোগদান"। বাংলাদেশ জাতীয় তথ্য বাতায়ন। ১৯ নভেম্বর ২০১৮। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  "সচিব কামাল উদ্দিন তালুকদার অবসরে"। ঢাকাটাইমস। ৫ নভেম্বর ২০১৯।
ইয়া মুহাম্মাদ

ইয়া মুহাম্মদ (আরবি : يا محمد), বা "ইয়া রাসুলাল্লাহ" এমন কিছু অভিব্যক্তি যা কিছু মুসলমানগণ ব্যবহৃত করে থাকে, যার অর্থ যথাক্রমে " ওহ মুহাম্মদ " বা " ওহ আল্লাহর দূত "। বাক্যাংশটির অর্থ "ও [নাম]"। আক্ষরিক, শব্দ ইয়া মানে "হে" (কাউকে সম্বোধনে ব্যক্তিকে সরাসরি নির্দেশ বোধক শব্দ)। একে অপরকে ডেকে আনার জন্য আরবদের ব্যবহৃত একটি সাধারণ উপসর্গ এটি। মোহাম্মদ নামের কাউকে আরবিতে ইয়া মোহাম্মদ হিসাবে সম্বোধন করেন। কথায় কথায় 'ইয়া' শব্দের মাধ্যমে সাহায্যের জন্য আল্লাহকে ডাকতে ব্যবহৃত হয়। এটি নবী (ইয়া মুহাম্মদ) বা তাঁর পরিবার, সহচর এবং সম্মানিত ব্যক্তিত্বের মাধ্যমে শাফায়াত চাইতেও ব্যবহৃত হয়। এটি শিরকের থেকে পৃথক, কারণ এই বিশ্বাস যে, এই ব্যক্তিরা তাদের আহ্বানের ফলে যে কোন সহায়তা দেয়, তা কেবলমাত্র আল্লাহর অনুমতিক্রমে। সালাফি সম্প্রদায় বিশ্বাস করে, এই কাজ শিরক ও কুফরের সমতুল্য। সৌদি আরবে, ইয়ামুহাম্মাদ কথোপকথন শুরু করার জন্য একজন অপরিচিত ব্যক্তিকে সম্বোধন করতে ব্যবহৃত হয়। একে অপরিচিত ব্যক্তিকে সম্বোধনের অন্যতম শালীন ও সম্মানজনক উপায় হিসাবে বিবেচনা করা হয়, যেহেতু মুহম্মদকে সবচেয়ে সম্মানজনক নাম হিসাবে বিবেচনা করা হয়, তাই বিশ্বব্যাপী মুসলমানদের মধ্যে এর জনপ্রিয়তা রয়েছে। মোহাররমের স্মরণে ইয়া হুসেন, ইয়া আলী ও ইয়া রসুলুল্লাহর ("আল্লাহর রাসূল!") স্বতঃস্ফূর্ত স্লোগান খুব সাধারণ। এই জাতীয় অনুষ্ঠানে স্লোগানগুলি বেশিরভাগ সময়ে দৃঢ় সমর্থনের বিক্ষোভে ব্যবহার হয়। ওহাব্বী/সালাফি সম্প্রদায় মতে ইসলামের ব্যাখ্যায় "ইয়া আলী", "ইয়া রসুলুল্লাহ এবং" ইয়া হুসেন "এর বক্তব্যের বিরোধী কারণ তারা বিশ্বাস করে, এই লোকেরা বেঁচে নেই এবং তারা তাদের শুনতে পারে না। তবুও শিয়া ও সুনির্দিষ্টদের অধিকাংশই এই গোষ্ঠীটি এটিকে সাহায্যের জন্য অনুরোধ করার অনুমতিযোগ্য রূপ বলে বিশ্বাস করে। সুন্নী স্কুলে এটিকে আল্লাহ এবং শিয়া সম্প্রদায়ের প্রতি আহ্বানকারী হিসাবে বিশ্বাস করে, এবং এটি আল্লাহকে ডাকছে না বরং কেবল তাদের সহায়তা কামনা করছে বলে চিন্তার মধ্যে পার্থক্য রয়েছে। "Ya Ali Ya Muhammad"। F.I.E.L.D - First Ismaili Electronic Library and Database. A Project of the Heritage Society.। সংগ্রহের তারিখ ২০১৪-০৯-১৫।  "Proclaiming the words 'Ya RASOOLALLH'"। Islamic Academy, 1251 Shiloh Rd. Plano TX 75074। সংগ্রহের তারিখ ২০১৪-০৯-১৫।  "CONCEPT OF NIDAA YA RASOOLALLAH (CALLING OH MESSENGER OF ALLAH)"। Usmani Mosque, 308 St Saviours Road, Leicester LE5 4HJ। সংগ্রহের তারিখ ২০১৪-০৯-১৫।  Sir Henry Yule; Arthur Coke Burnell (১৯০৩)। Hobson-Jobson: A Glossary of Colloquial Anglo-Indian Words and Phrases, and of Kindred Terms, Etymological, Historical, Geographical and Discursive (The University of Michigan সংস্করণ)। J. Murray। পৃষ্ঠা 419। সংগ্রহের তারিখ ১৫ সেপ্টেম্বর ২০১৪।
এস. এম. গোলাম ফারুক

এস. এম. গোলাম ফারুক একজন বাংলাদেশি সরকারি কর্মকর্তা যিনি বর্তমানে বাংলাদেশ সরকারি কর্ম কমিশনের একজন সদস্য হিসেবে কর্মরত আছেন। ইতিপূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সিনিয়র সচিব হিসেবে দায়িত্ব পালন শেষে অবসর গ্রহণ করেন। এর আগে তিনি বেসামরিক বিমান পরিবহন ও পর্যটন মন্ত্রণালয়ের সচিব এবং বাংলাদেশ পরিকল্পনা কমিশনের সদস্য হিসেবে দায়িত্ব পালন করেন। এস.এম. গোলাম ফারুক ১ জুন ১৯৬০ সালের শরীয়তপুরে জন্মগ্রহণ করেন। তিনি ঢাকা বিশ্ববিদ্যালয় থেকে সমাজবিজ্ঞান বিভাগ হতে ১৯৮১ বিএসএস ও ১৯৮২ সালে এমএসএস ডিগ্রী লাভ করেন। তিনি যুক্তরাজ্যের ব্রাডফোর্ড ইউনিভার্সিটি, ওয়ার্ল্ড ব্যাংক ইনস্টিটিউট, চীনের ন্যাশনাল স্কুল অব এ্যাডমিনিস্ট্রেশন, যুক্তরাষ্ট্রের হার্ভার্ড ইউনিভার্সিটির বিভিন্ন কোর্সে অংশগ্রহণ করেন।। গোলাম ফারুক বাংলাদেশ সিভিল সার্ভিস (প্রশাসন) ক্যাডারে ১৯৮৩ সালে যোগদান করেন। তিনি অতিরিক্ত সচিব হিসেবে শিক্ষা মন্ত্রণালয় ও জনপ্রশাসন মন্ত্রণালয়ে দায়িত্ব পালন করেন। যুগ্মসচিব হিসেবে তিনি শিল্প ও জনপ্রশাসন মন্ত্রণালয়ে দায়িত্ব পালন করেন। ফারুক প্রধানমন্ত্রীর কার্যালয়ে পরিচালকসহ সিনিয়র সহকারী সচিব হিসেবে প্রতিরক্ষা মন্ত্রণালয় এবং মাঠ প্রশাসনে অতিরিক্ত জেলা প্রশাসক, উপজেলা নির্বাহী কর্মকর্তা ও ১ম শ্রেণীর ম্যাজিস্ট্রেট হিসেবে দায়িত্ব পালন করেন। তিনি ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পূর্বে তিনি ১৬ এপ্রিল ২০১৮ থেকে ১৯ নভেম্বর ২০১৮ সাল পর্যন্ত বেসামরিক বিমান পরিবহন ও পর্যটন মন্ত্রণালয়ের সচিব হিসেবে দায়িত্ব পালন করেন। এ পদে যোগদানের পূর্বে তিনি  তদপূর্বে তিনি বাংলাদেশ পরিকল্পনা কমিশনের সদস্য (সরকারের সচিব) হিসেবে দায়িত্ব পালন করেন। তিনি ১৫ সেপ্টেম্বর ২০১৯ সাল থেকে বাংলাদেশ সরকারী কর্ম কমিশনের (পিএসসি) সদস্য। "সিনিয়র সচিব এস. এম. গোলাম ফারুক"। বাংলাদেশ জাতীয় তথ্য বাতায়ন। ৮ জানুয়ারি ২০১৯। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানু ২০২০।  "এস এম গোলাম ফারুক-বিমান ও পর্যটন মন্ত্রণালয়ের সচিব"। priyo.com। ১ মে ২০১৮ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  রিপোর্টার, স্টাফ। "১২ অতিরিক্ত সচিবকে জনপ্রশাসনে ন্যস্ত"। DailyInqilabOnline। সংগ্রহের তারিখ ২০২০-০১-২৩।  "পিএসসি'র সদস্য হিসেবে শপথ নিলেন গোলাম ফারুক"। চ্যানেল আই অনলাইন। ১৫ সেপ্টেম্বর ২০১৯। সংগ্রহের তারিখ ২৩ জানুয়ারি ২০২০।  "পিএসসির সদস্য হিসেবে শপথ নিলেন গোলাম ফারুক"। জাগো নিউজ। ১৫ সেপ্টেম্বর ২০১৯। সংগ্রহের তারিখ ২৩ জানুয়ারি ২০২০।  "পিএসসি সদস্য হিসেবে শপথ নিলেন এস এম গোলাম ফারুক | রাজধানী"। ittefaq। সংগ্রহের তারিখ ২০২০-০১-২৩।  BanglaNews24.com। "শপথ নিলেন পিএসসির নতুন সদস্য গোলাম ফারুক"। banglanews24.com (ইংরেজি ভাষায়)। সংগ্রহের তারিখ ২০২০-০১-২৩।